Polypedates colletti

Polypedates colletti (Collett's tree frog, Collett's treefrog, Collett's whipping frog หรือ black-spotted tree frog) เป็นสปีชีส์ของกบในวงศ์ Rhacophoridae พบในคาบสมุทรมลายู (ไทยและมาเลเซีย), เวียดนามใต้, บอร์เนียว, สุมาตรา, และเกาะในทะเลจีนใต้ (รวมถึงหมู่เกาะนาทูนา)

 ศัพทมูลวิทยา 
คำแสดงคุณลักษณะ (specific name) colletti ตั้งเพื่อเป็นเกียรติแด่โรเบิร์ต คอลเลตต์ นักสัตววิทยาชาวนอร์เวย์

 ลักษณะ 
ตัวผู้ยาวได้ถึง 52 มม. ส่วนตัวเมีย 80 มม. เมื่อวัดจากจมูกถึงทวาร ส่วนจมูกมีลักษณะแหลมอย่างเห็นได้ชัด เยื่อแก้วหูมีสีต่างจากผิวหนังที่อยู่รอบ ๆ  แผ่นหลังมักมีสีน้ำตาลหรือเทา เกือบทุกตัวมีลวดลายนาฬิกาทรายบนหลัง ท้องมีสีขาวครีม คออาจมีลวดลายคดเคี้ยวสีเข้ม 

ลูกอ๊อดเติบโตได้ถึงความยาว 33 มม. ส่วนหัว ลำตัว และหางมีลวดลายคล้ายหินอ่อน ขามีลายขวางสีเข้ม

 ถิ่นที่อยู่และการอนุรักษ์ 
Polypedates colletti อาศัยอยู่ในบริเวณที่ลุ่มป่าดิบชื้น รวมถึงป่าที่ถูกรบกวนเล็กน้อยและมีการทำไม้แบบเลือกตัด (selectively logged forest) ที่ความสูงถึง 600 เมตร เหนือระดับน้ำทะเล ระหว่างช่วงผสมพันธุ์ ปาดชนิดนี้จะเกาะกลุ่มอยู่รอบแอ่งน้ำขังจากฝนตก โดยตัวเต็มวัยจะเกาะอยู่ตามต้นไม้สูงประมาณ 1–2 เมตร คาดว่าปาดชนิดนี้ถูกคุกคามจากการสูญเสียที่อยู่อาศัย สามารถพบปาดชนิดนี้ในพื้นที่อนุรักษ์หลายแห่ง

  อ้างอิง 

 แหล่งข้อมูลอื่น 

 Sound recordings of Polypedates colletti at BioAcoustica 

colletti
หมวดหมู่:สัตว์สะเทินน้ำสะเทินบกในอินโดนีเซีย
หมวดหมู่:สัตว์สะเทินน้ำสะเทินบกในมาเลเซีย
หมวดหมู่:สัตว์สะเทินน้ำสะเทินบกในไทย
หมวดหมู่:สัตว์สะเทินน้ำสะเทินบกในเวียดนาม
หมวดหมู่:สัตวชาติในบอร์เนียว
หมวดหมู่:สัตวชาติในสุมาตรา